HANEK
Moj Papa robiol na grubie za sztajgra. Dycki ze wszystkimi kamratami zol we zgodzie, niy wadziol sie z zodnym, jak jedyn abo drugi bol w potrzebie, to piyrszy wyciongol rynka do pomocy, a jak kery niy miol co jesc, to Papa oddowol mu pola swojego chleba. Ale onego tyz wszyscy mieli radzi i jak poradziyli, tak mu sie odwdziynczali.
Robiol z Papom jedyn taki sleper, kerymu bolo Gynek na miano. Tyn Gynek do roboty przijyzdzol cugym ze wsi niydaleko Glywic. Miol baba i jednego synka, co bol tak stary ja jo, a na miano bolo mu Hanek. Tyn Gynek budowol chalpa i wszystko, co zarobiol, to szlo na ta budowa. Papa pomogol mu, wiela yno szlo: wpisowol mu nadgodziny, kerych niy robiol, dowol mu lekszo robota, coby miol wiyncy sioly do budowy itd.
Kej Gynek juz sie wybudowol, to skonczola mu sie biyda. Jednego razu ktos zadzwoniol do dzwiyrzy, jo poszlach otworzyc, patrza, a to Gynek z Hankym przijechali nos odwiedzic. Prziwiyzli nom krupnioki i wuszty ze swiniobicia. Bo terozki szlo im trocha lepij i chcieli sie odwdziynczyc Papowi za pomoc. No i tak sie zaczlo. Jo sie z Hankym skolegowala, a jak my juz zaczli lazic do szkoly, to na feryje jo jechala z mojom Mamom na pora dni na wies do Gynka i jego babeczki, kero tyz bola richtig dobro dlo wszystkich, a potym Hanek przijyzdzol na pora dni do nos, do miasta. Mieli my tyz z Hankym bele jake przigody, ale jednego niy zapomnia: siedziol se Haneczek na stolku pod scianom i mie drozniol. Jo dycki ustympowalach wszystkim, bo niy ciyrpialach haje, ale wtynczos tyn synek mie tak zezlosciol, ze tyrplach go rynkom w czolo, wcale niy fest, i…stalo sie! Hanek klupnol glowom o sciana! Jezderkusie, co to sie dziolo! Nogle sie rozdarla siryna jak od fojerwery, jo zbladlach ze strachu, bo myslalach, ze Hanek umiyro i joch go zabiola! Moja Mama przileciala, zarozki przilozola tymu synkowi pieronowy noz na czolo, ale on tam nic niy miol, bo to zadkym glowy klupnol o sciana. Jak juz sie uspokojol, i wytlumaczyli my Mamie, jako jo mu krziwda zrobiola, to Mama nadarymno szukala na jego glowie bojla. Niy znodla!
Jak nom bolo po 10 lot, to jednego razu przijechala Gynkowo baba z pakecikym w rynkach. A w tym pakeciku bol…braciszek od Hanka, kerego ochrzciyli Yjwald. Niy zazdrosciolach Hankowi tego Yjwaldka, bo sama mialach bratanice i to mi styklo. Ale o moich bratanicach byda osprawiac inkszym razym. Z Yjwaldym niy mialach wiela do czyniynio, bo bol za maly, ale za to Hanek czynscij nos odwiedzol niz dotychczos.
Od tego czasu Hanek przijyzdzol som. Przodzi szol dugo bez las na cug, potym cugym jechol do Glywic, a na koncu musiol jeszcze jechac bankom abo autobusym. Przijyzdzol dycki we sobota, coby miec dwa dni fraj od Yjwalda, bo nazod jechol w niedziela.
Karowali my na moim kole po drodze przed domym, stracha my niy mieli, bo wtynczos tak niy jezdzioly auta jak terozki, laziyli my do naszyj zogrody rwac jabka, gruszki abo inksze owoce, kere prawie boly zdrzale. A na jesiyn robiyli my z moim Papom fojerka. Piykli my kartofle i wuszty, Papa ze starszymi doroslymi wypiyli se po piwie abo po sznapsie, a my z Hankym i inkszymi bajtlami piyli lemoniada abo tyj, kery uwarzola moja ciotka i prziniosla we konewce na mlyko. Na drugi dziyn byli my oba markotne, bo Hanek musiol jechac do dom. Ale dycki obiecol ze zas przijedzie, i…dotrzimywol slowa.
Bolo nom po 15 lot, jak umar Gynek – Hankowy Papa. Od tyj pory Hanek niy przijyzdzol tak czynsto, bo musiol na sia wzionsc obowionzki swojego Ojca, pomogac Matce, starac sie, coby Yjwald do szkoly laziol i zadania robiol…itd.
Przeminoly lata. Hanek po wojsku sie ozyniol, mo dwoje dzieci: dziolcha i synka, a terozki jest juz opom, mo dwie wnuczki i wnuka. Z nim i z jego slubnom ciyngym momy kontakty. Przijazn z ojcow przeszla na dzieci…
Barbara Matusiewicz
eus_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn sot_Latn